Chambra

A chambra ye una prenda exterior d'a indumentaria femenina apareixida en a segunda metat d'o sieglo XIX, que estió a transición d'o chipón a la brusa. «Indumentaria popular». Indumentaria, música y danza popular en la Comunidad de Madrid (vol. I). Consolación González Casarrubios. Madrit, 2003. Comunidat de Madrit, Consellería d'Artes. Dirección Cheneral de Promoción Cultural. pp. 15 - 159. ISBN 8445125044. O suyo nombre ye un galicismo preso d'a exprisión «robe de chambre» ('vestiu u ropa de casa'). En o medio rural yera preferentment de color negra, y blancas u en atras colors en as ciudaz. Vestimenta tradicional. El traje femenino. Concello d'Agreda

 Descripción 
Se define como una brusa usada sobre a camisa interior, por lo general curta y ampla, y con "pocos u dengún adorno", a chambra chugó un papel important en a evolución d'os conchuntos de vestiu u trache femenino (resultau d'a reunión de una prenda de busto y unatra de talle confeccionadas con o mesmo teixiu, y seguindo con sencillez l'eixemplo d'a saya espanyola). "La indumentaria. Ser y estar en Castilla y León". Joaquín Díaz González; Carlos Porro. Valladolit, 2006. Barlovento Música para la Fundación Joaquín Díaz.

L'aparición de fibras nuevas a partir d'o cotón, mas delicadas y de millor calidat, como o percal, o "fustán", a "brilantina" y l'"elefant", facioron d'ista mena de sobrecamisa una pieza muit popular, que podía adornar-se con espiguiellas u bordaus. Por un regular yeran prendas achustadas y de manga luenga cenyida d'o maniquiello a o codo, ubrindo-se dimpués con muito vuelo. Tamién yera caracteristica a tira d'o cuello rematada por una espiguiella. S'abotonaban con botons debanters, sobre o busto, facilitando asinas fainas como o dar de tetar.

Se veiga tamién
 Chambreta
 Chipón

Referencias

Categoría:Indumentaria femenina